
Projekti „Koduteenuse kättesaadavuse ja kvaliteedi parandamine Narva linnas“ omafinantseeringu ja toetuse kinnitamine
1. ASJAOLUD JA MENETLUSE KÄIK
Narva Sotsiaaltöökeskus (Narva Linna Sotsiaalabiameti hallatav asutus) koostöös                          Narva Linna Sotsiaalabiametiga valmistab ette projekti „Koduteenuse kättesaadavuse ja kvaliteedi parandamine Narva linnas“. Projekti taotlus esitatakse „Ühtekuuluvuspoliitika fondide rakenduskava 2014–2020” prioriteetse suuna „Sotsiaalse kaasatuse suurendamine” meetme “Tööturul osalemist toetavad hoolekandeteenused” tegevuse „Eakatele, erivajadustega ja toimetulekuraskustega inimestele ning nende pereliikmetele töölesaamist toetavad hoolekandeteenused” taotlusvooru. 
Projekti eesmärk on toimetulekuraskustes inimestele pakkuda paindlikku, kliendi hinnatud abivajadustest lähtuvalt temale vajalike toiminguid sisaldavat, kvaliteetset koduteenust kodustes tingimustes igapäevaeluga toimetulekuvõime parandamiseks, aidates sellega kaasa                        nende hoolduskoormusega lähedaste tööturul osalemisele. Projekt näeb ette lisatööjõu  palkamist (5 sotsiaalhooldajat ja 2 spetsialisti) ja koduteenuse arvestusprogrammi kasutuselevõttu. Projekti abikõlblikud kulud kokku moodustavad kuni 302 391 eurot.                    Narva linna omafinantseering vastavalt meetme tingimustele peab moodustama                          vähemalt 15% ehk 45 359 eurot projekti abikõlblikest kuludest. Projekti elluviimine on planeeritud 01.10.2021 - 30.09.2023. Linnavolikogu otsusega on vaja kinnitada projekti omafinantseering ja toetus.
01.04.2021 seisuga osutab Narva Sotsiaaltöökeskus koduteenust 330 kliendile tööpäeviti                 kella 8.00 kuni 20.00. Käesoleva ajal on Narva Sotsiaaltöökeskusel 25 sotsiaalhooldaja ametikohta. Selle töötajate arvuga ei ole võimalik katta kõikide klientide vajadusi iseseisva ja turvalise toimetuleku tagamiseks kodustes tingimustes. Seoses piiratud tööjõuressursiga osutab pärast kella 17.00 teenust vaid üks töötaja, kes jõuab teenindada vaid väikse osa abivajajatest, mis tähendab seda, et õhtuti ja nädalavahetustel ning riigipühadel jäävad abivajajad ilma koduteenusest ning vajalikke toimingute teostamisega peavad tegelema nende lähedased. Teenusel olevate isikute abivajadus on pidevalt kasvav ning proportsionaalselt sellega kasvab ka Narva Sotsiaaltöökeskuse töökoormus koduteenuse osutamisel.
Rahvastikuregistri andmetel moodustab eakate vanuses 65+ arv Narva linnas                                13843 kõigist 55118 linna elanikest 25,11%, mis tähendab seda, et ka abivajajate arv on tulevikus kasvamas. Seega on otstarbekas arendada koduteenust, et pakkuda abivajajatele                            veelgi isikupõhisemaid, konkreetsest kliendi vajadusest lähtuvaid toiminguid,                                    mis võimaldavad toimetulekuraskustes inimesel elada võimalikult kaua oma kodus,                 säilitades elukvaliteeti.
Projekti „Koduteenuse kättesaadavuse ja kvaliteedi parandamine Narva linnas“                           eeldatav omafinantseerimise ja toetuse vajadus aastate kaupa on järgmine 
(juhul, kui aasta lõpus jäävad kasutamata vahendid viiakse see üle järgmisele aastale):

	
	2021
	2022
	2023

	Omafinantseerimine
eurodes
	11 735
	19 140
	14 484

	Toetus

eurodes
	66 495
	108 460
	82 077


Omafinantseerimise ja toetuse tegelik vajadus aastate lõikes täpsustatakse Narva linna arengukavas, sh tegevuskavas vastavalt kohaliku omavalitsuse korralduse seaduse (KOKS)   §371 lg-le 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel.
Projekt on vastavuses Narva linna arengukavaga 2008-2024:
Strateegiline eesmärk 3.1: Narva linna inimeste kõrge sotsiaalkaitse üle kogu nende elukaare
Tegevussuund 3.1.1: Hoolduskoormust leevendavate eakatele ja erivajadustega inimestele suunatud tugiteenuste kättesaadavus ja arendamine
Ülesanded:

3.1.1.1. tugiteenuste (sh koduteenus, väljaspool kodu osutatav üldhooldusteenus, päevahoiu- ja intervallhooldusteenus, tugiisikuteenus, isikliku abistaja teenus jt) kättesaadavus ja arendamine, sh välisrahastusprojektide abil uute lahenduste elluviimine
3.1.1.2. eakatele ja erivajadustega inimestele suunatud teenuste kvaliteedi juhtimine, eelkõige teenuste protsesside kaardistamine ja analüüs ning olemasolevate teenuste disain
3.1.1.4. eakate ja erivajadustega inimestega tegelevate spetsialistide koolitamine, haridustaseme ja kutseoskuste tõstmine

3.1.1.9. täiendavate finantseerimisvahendite, sh välisrahastuse, leidmine
2.   ÕIGUSLIKUD ALUSED
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2. Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
3. OTSUS
3.1. Lubada Narva Sotsiaaltöökeskusel esitada projekti ettepaneku „Koduteenuse kättesaadavuse ja kvaliteedi parandamine Narva linnas“ meetme “Tööturul osalemist toetavad hoolekandeteenused” tegevuse „Eakatele, erivajadustega ja toimetulekuraskustega inimestele ning nende pereliikmetele töölesaamist toetavad hoolekandeteenused” taotlusvooru.
3.2. Kinnitada projekti „Koduteenuse kättesaadavuse ja kvaliteedi parandamine Narva linnas“ omafinantseering 2021.-2023. aastatel kuni 45 359 eurot.
3.3. Kinnitada projekti „Koduteenuse kättesaadavuse ja kvaliteedi parandamine Narva linnas“ toetus 2021.-2023. aastatel kuni 257 032 eurot.
4. RAKENDUSSÄTTED
4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Tatjana Stolfat

